stanford-oval/wikipedia huggingface dataset:
All for Leyna
Singlen kappaleet

Ääninäytteet
Äänitiedostojen kuunteluohjeet
Kaikki kappaleet säv. ja san. B. Joel.
| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | All for Leyna | 4.00 |  |  |  |  |  |  |  |
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Close to the Borderline | 3.45 |  |  |  |  |  |  |  |
Arvid Karlsteen

Arvid Karlsteen.
Arvid Karlsteen (1647 Värmlanti, Ruotsi – 1718) oli ruotsalainen mitalitaiteilija. Hän oli Ruotsissa alan ensimmäinen ja johtava edustaja. Hän opiskeli Pariisissa ja Lontoossa ja omaksui tekniikassaan vaikutteita ystävältään, suomalaiselta taiteilijalta Elias Brenneriltä. Hän oli Ruotsin rahapajan johtaja vuodesta 1681 ja hänet aateloitiin 1692.
Kirjallisuutta

Alvar Renqvist, Arvid Karlsteen: en medaljgravör och konstnär från Karlarnes tid : föredrag vid Numismatiska föreningens i Finland sammanträde den 8 december 1930, Tekijä, 1931 – 27 s., 15 kuvaliitettä
Stig Stenström, Arvid Karlsteen. Hans liv och verk, Gumpert, 1944 – Nordisk numismatisk Årsskrift, 371 s. (diss.)
Aiheesta muualla

Wikisource
Arvid Karlsteen, Svenskt biografiskt handlexikon (1906)
Allergia & Astma

| Allergia & Astma |
| --- | --- |
Lehtityyppi:  asiantuntijalehti
Aihealue:  lääketiede
Kustantaja:  Allergia- ja astmaliitto
ISSN:  ISSN 1238-3902
Levikki:  28 000 kpl 
Päätoimittaja:  Ilkka Repo
Kotikunta:  Helsinki
Kotimaa:  Suomi
Aiheesta muualla
Kotisivu
Allergia & Astma on Allergia- ja astmaliiton julkaisema allergia-, iho- ja astmaterveyden asiantuntijalehti. Lehti ilmestyy painettuna neljä kertaa vuodessa. Painetun lehden jutut sekä muita ajankohtaisia artikkeleita julkaistaan myös lehden verkkosivuilla, joka avattiin helmikuussa 2017.
Lehdessä julkaistaan muun muassa asiantuntija-artikkeleita, vertaiskertomuksia, ruokaohjeita, kolumneja sekä tietoa yhdistystoiminnasta.
Allergia & Astma on allergia- ja astmayhdistysten jäsenetu, jonka voi myös tilata. Lehteen on liittynyt erikseen lääkäreille tarkoitettu lääkäripainos.
Arvid Kurki

| Arvid Kurki |
| --- | --- |
 Arvid Kurjen piispansinetti.
Turun piispa
 1510–1522 
Edeltäjä:  Johannes Olavinpoika
Seuraaja:  Ericus Svenonius
Henkilötiedot
Syntynyt: n. 1465 Vesilahti
Kuollut: 22. heinäkuuta 1522, n. 57 vuotta Selkämeri
Muut tiedot
Tutkinnot:  Pariisin yliopisto
Uskonto:  katolinen kirkko
Arvid (Arvi) Kurki (n. 1465 Vesilahti – 22. heinäkuuta 1522 Öregrund, Ruotsi) toimi Turun piispana vuosina 1510–1522. Kurki-suku kuului Suomen johtavaan aateliin. Sorbonnessa opiskelleen Kurjen katsotaan olleen Suomen keskiajan viimeinen aidosti katolinen Turun piispa. Hänen seuraajansa alkoivat jo edistää uskonpuhdistusta maltillisesti. Kustaa Vaasan kannattajana Kurki joutui pakenemaan tanskalaisia näiden hyökättyä vuonna 1522. Hän hukkui laivansa upotessa Selkämerellä.
Elämä

Kurki opiskeli 1480-luvun lopulla Pariisin yliopistossa, josta hän valmistui baccalaureukseksi ja maisteriksi. 1490-luvulla hänen mainitaan olleen Turun kirkkoherra ja tuomiokapitulin kanunki sekä myöhemmin dekaani. Piispa Johannes Olavinpojan kuoltua hänet valittiin piispaksi ja vihittiin Strängnäsissä virkaan.
Kurjen piispanaikana järjestettiin vuonna 1514 arkkipiispa Jaakko Ulfinpojan läsnä ollessa piispa Hemmingin autuaaksi julistaminen, joka oli Suomessa ainutlaatuinen juhlatilaisuus. Muuten Kurjen tiedetään tehneen käräjämatkoja hiippakunnassaan perustaen uusia kirkkoja ja koristellen vanhoja kirkkoja maalauksilla.
Ajan valtiollisissa riitakysymyksissä hän oli Sten Sturen ja Ruotsin kansallisen puolueen uskollisena ystävänä unionihanketta vastaan. Hän ei saapunut Kristian II:n kruunaukseen Tukholmaan ja vältti näin Tukholman verilöylyn.
Arvid Kurki avusti Niilo Arvinpoikaa väellä, tykeillä ja muilla sotilastarpeilla, kun tämä nosti kapinan Kustaa Vaasan puolesta Suomessa. Mutta kun keväällä 1522 onni kääntyi tanskalaisten puolelle, täytyi Kurjen paeta ensin Närpiöön ja sieltä laivalla Ruotsin puolelle. Laiva kuitenkin upposi Öregrundin ulkopuolella ja Kurki seurueineen hukkui.
Kurjen jälkeen seuraava suomalainen, Teemu Sippo, vihittiin katolisen kirkon piispanvirkaan Suomeen vasta vuonna 2009.
Aiheesta muualla

Niin kertoo historia - näin kansa, Suomen Kuvalehti, 21.09.1935, nro 38, s. 24, Kansalliskirjaston digitaaliset aineistot
| 0 | 1 | 2 | 3 |
| --- | --- | --- | --- |
|  | Edeltäjä: Johannes Olavinpoika | Turun piispa 1510–1522 | Seuraaja: Ericus Svenonius |
Arvid Kurjen kuolema, Aarno Karimon historiamaalaus 1900-luvulta.
Aleksandria (täsmennyssivu)

Aleksandria tai Aleksandreia (m.kreik. Ἀλεξάνδρεια, Aleksandreia, lat. Alexandria) voi viitata seuraaviin:
Kaupunkeja, jotka Aleksanteri Suuri perusti

Aleksandria (Aleksandreia ), antiikin aikainen kaupunki Egyptissä
Aleksandria, nykyinen kaupunki Egyptissä
Aleksandreia, kaupunki Arakhosiassa, nykyinen Kandahar Afganistanissa
Aleksandreia, kaupunki Arianassa, nykyisessä Afganistanissa
Aleksandreia, kaupunki Hyfasis-joen varrella Intiassa, Itäisin Aleksanterin perustamista kaupungeista
Aleksandreia, kaupunki Indus- ja Akesines-jokien haaraumassa Intiassa, nykyisessä Pakistanissa
Aleksandreia, kaupunki nykyisessä Iranissa
Aleksandreia, kaupunki Intian Kaukasoksella Arianassa, nykyisessä Afganistanissa
Aleksandreia, kaupunki Margianassa, nykyisessä Turkmenistanissa
Aleksandreia, aiempi Arbela, kaupunki Mesopotamiassa, nykyinen Erbil Irakissa
Aleksandreia, kaupunki Oksos-joen varrella Baktriassa, todennäköisesti Ai Khanum nykyisessä Afganistanissa
Aleksandreia, kaupunki Opianassa, nykyisessä Afganistanissa
Aleksandreia eli Rhambakia, kaupunki Oritaksessa, nykyisessä Pakistanissa
Aleksandreia eli Patala/Ksylinepolis, kaupunki Intiassa
Aleksandreia, myöhemmin Kharaks Spasinu, kaupunki Susianassa
Aleksandreia Asiana, kaupunki nykyisessä Iranissa?
Aleksandreia Eskhate, ”Kaukaisin”, kaupunki nykyisessä Tadžikistanissa
(Aleksandreia) Bukefala, kaupunki Intiassa, nykyisessä Pakistanissa
(Aleksandreia) Nikaia, kaupunki Hydaspes-joen varrella Intiassa, nykyisessä Pakistanissa
(Aleksandreia) Profthasia, kaupunki Drangianassa, nykyisessä Afganistanissa
Muita antiikin aikaisia kaupunkeja

Aleksandreia Katisson (Alexandria ad Issum), kaupunki Syyriassa, nykyinen İskenderun Turkissa
Aleksandreia Latmoksen juurella, aiemmin/myöhemmin Alinda, kaupunki Kaariassa, nykyisessä Turkissa
Aleksandreia Troas, alun perin Antigoneia Troas, kaupunki Troaksessa, nykyisessä Turkissa
Muita kaupunkeja

Alexándreia, kaupunki Keski-Makedoniassa, Kreikassa
Alexandria, kaupunki Teleormanin piirikunnassa Romaniassa
Alexandria, kaupunki Minnesotassa, Yhdysvalloissa
Alexandria, kaupunki Virginiassa, Yhdysvalloissa
Muita merkityksiä

Alexandria Pankkiiriliike
USS Alexandria (SSN-757), Yhdysvaltain laivaston ydinsukellusvene
HMS Alexandria, 38-tykkinen viidennen luokan alus
HMS Alexandria, Thames-luokan 32-tykkinen viidennen luokan alus (fregatti)
HMS Alexandre, proomu
Altain tasavalta Turkvision laulukilpailussa

| Altain tasavalta |
| --- | --- |

Paikallinen TV-asema:  STRC "Altai Mountains"
Esiintymiset
Esiintymiskerrat:  1
Ensiesiintyminen:  2013
Paras sijoitus:  5. (2013)
Huonoin sijoitus:  5. (2013)
Paras pistemäärä:  189 (2013)
Altain tasavalta on osallistunut Turkvision laulukilpailuun kerran, vuonna 2013.
Historia > 2013

Altain tasavalta osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Altain tasavallassa järjestettiin valintakilpailu 21. marraskuuta. Siellä sitä edustamaan valittiin Artur Marlujokov. 5. joulukuuta kerrottiin, että edustuskappale on ”Altayym Menin” (Алтайым Менин).
Marlujokov pääsi semifinaalista jatkoon ja sijoittui finaalissa viidenneksi 189 pisteellä.
Historia > 2014

Heinäkuussa 2014 tiedotettiin, että Altain tasavalta osallistuu myös vuoden 2014 kilpailuun. Syyskuussa 2014 julkaistulla päivitetyllä osallistujalistalla Altai ei kuitenkaan enää ollut mukana, eikä osallistunut itse kilpailuun. Syytä tälle ei kerrottu.
Kilpailijat

Voitto
Toinen
Kolmas
Viimeinen
| Vuosi | Artisti(t) | Kieli | Kappale | Käännös | Sija | Pisteet | Semif>  | Pisteet |
| --- | --- | --- | --- | --- | --- | --- | --- | --- |
| 2013 | Artur Marlujokov | Altai | ”Altayym Menin” (Алтайым Менин) | Minun Altaini | 5 | 189 | Jatkoon | – |
2014: Ei osallistunut kilpailuun
2015: Ei osallistunut kilpailuun
2016: Kilpailu peruttu
Battrick

Battrick on ilmainen internetselaimella pelattava krikettimanagerointipeli. Peli on saanut runsaasti vaikutteita Hattrick-nimisestä vastaavanlaisesta jalkapallomanagerointipelistä. Battrickin on luonut Allan Fairlie-Clarke, joka tunnetaan Battrickissä BT-Allanina. Pelillä oli vuonna 2006 noin 7 000 pelaajaa.
Pelaaja ottaa pelissä haltuunsa krikettijoukkueen, jonka jälkeen pelaajan tavoitteena on kehittää joukkuettaan treenin ja siirtojen avulla, sekä hallita talouttansa ja nousta divisioonissa valiten aina parhaimman taktiikan otteluun. Ottelut pelissä pelataan reaaliajassa. Vuonna 2006 pelin kilpailut seurajoukkueille olivat yhden päivän kriketti-liiga ja yhden päivän kriketti-cup. Joukkueet voivat myös haastaa toisiaan ystävyysotteluihin, mikäli ovat pudonneet jo cupista. Peliin luotiin myös maajoukkueet kauden 2 aikana. Maajoukkuevalmentajat valitaan aina vaaleilla käyttäjien keskuudesta.
Aiheesta muualla

Pelin verkkosivut
Blais

Blais on ranskankielinen sukunimi seuraavilla henkilöillä:
Jean-Pierre Blais (s. 1949), kanadalainen roomalaiskatolinen piispa
Marie-Claire Blais (1939–2021), kanadalainen kirjailija
Samuel Blais (s. 1996), kanadalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Allergeeni

SEM-kuva erilaisista siitepölyistä. Siitepöly on yleisimpiä allergeenejä.
Allergeeni eli herkiste on allergisen reaktion aiheuttaja. Se on antigeeni ja saa aikaan immuunivasteen elimistössä.
Allergeeneja voivat olla useat vieraat proteiinit, kuten siitepöly, homeitiöt, lääkeaineet (mm. penisilliini), ruoka-aineet (esimerkiksi pähkinät, kala, munanvalkuainen, maito), hyönteisten myrkyt ja jätökset (mehiläisen pisto, pölypunkit) sekä eläinten karva ja hilse. Lähes mikä tahansa ruoka-aine voi aiheuttaa allergiaa. Lisäaineista yliherkkyyttä voivat aiheuttaa atsovärit, bentsoehappo ja sulfiitit. Kosketusihottumaa synnyttävät esimerkiksi nikkeli ja kromi.
Aiheesta muualla

Allergia.fi: 14 allergeenia (pdf)
Allergia.fi: Siitepölyallergia (pdf)
Anders Bergius

| Anders Bergius> Turun tuomiorovasti |
| --- | --- |
 1734–1744 
Edeltäjä:  Jonas Fahlenius
Seuraaja:  Johan Wallenius
Valtiopäiväedustaja
 1738–1739 1740–1741 
Henkilötiedot
Syntynyt: 10. kesäkuuta 1693 Taivassalo
Kuollut: 23. elokuuta 1750 (57 vuotta) Tukholma
Kansalaisuus:  ruotsalainen
Ammatti:  teologian professori, tuomiorovasti
Vanhemmat:  Anders Bergius Sara Wärdh
Puoliso:  Anna Margareta Meurman (vih. )
Muut tiedot
Koulutus:  Filosofian maisteri (1719)
Tutkinnot:  Uppsalan yliopisto
Instituutti:  Turun akatemia
Tutkimusalue:  teologia
Merkittävät teokset:   De perfectione christiana (1733)  De absolutione (1741) 
Uskonto:  kristinusko
Tunnustuskunta:  luterilaisuus
Anders Bergius (10. kesäkuuta 1693 Taivassalo – 23. elokuuta 1750 Tukholma) oli suomalainen Turun akatemian teologian professori ja rehtori sekä valtiopäivämies.
Elämäkerta

Bergiuksen vanhemmat olivat Taivassalon kirkkoherra Anders Bergius (1661–1724) ja Sara Wärdh. Bergiuksen perhe pakeni isonvihan aikana 1714 Ruotsiin ja hän pääsi ylioppilaaksi Tukholmassa 1715. Bergius valmistui filosofian maisteriksi Uppsalan yliopistosta 1719 ja hän oli sitten teologian dosenttina Rostockin yliopistossa 1720–1723. Bergius vihittiin papiksi Turun hiippakunnassa 1724 ja hänestä tuli teologian tohtori Turussa 1733.
Bergius oli Turun akatemian teologian apulaisena vuodesta 1724, kolmantena teologian professorina vuodesta 1728 ja ensimmäisenä teologian professorina 1734–1744. Hän oli samalla Turun tuomiokapitulin jäsenenä 1724–1734 ja toimi palkkapitäjänsä Piikkiön kirkkoherrana vuodesta 1724, Naantalin ja Raision kirkkoherrana vuodesta 1728 sekä Turun ruotsalaisen seurakunnan ja Kaarinan kirkkoherrana ja tuomiorovastina vuodesta 1734. Bergius oli Turun akatemian rehtorina 1735–1736 ja Hämäläis-Osakunnan inspehtorina 1729 sekä Pohjalaisen osakunnan inspehtorina 1740–1744.
Bergius pakeni pikkuvihan aikana Ruotsiin 1743 ja hän jäi sinne pysyvästi asumaan. Ruotsissa Bergius oli Tukholman Nikolain (Suurkirkon) seurakunnan kirkkoherrana ja Tukholman konsistorin esimiehenä vuodesta 1744 alkaen. Bergius oli valtiopäivämiehenä 1738–1739, 1740–1741 ja 1746–1747.
Bergius oli naimisissa vuodesta 1730 Anna Margareta Meurmanin (k. 1773) kanssa.
Benga (artisti)

| Benga |
| --- | --- |
 Benga esiintymässä Parklife Festivaleilla vuonna 2012.
Henkilötiedot
Koko nimi:  Adegbenga Adejumo
Syntynyt: 28. marraskuuta 1986 (ikä 37) Lontoo, Yhdistynyt kuningaskunta
Ammatti:  musiikkituottaja, DJ
Muusikko
Aktiivisena:  2002–
Tyylilajit:  dubstep, UK garage
Yhtyeet:  Magnetic Man
Levy-yhtiöt:  Big Apple Benga Beats Tempa
Aiheesta muualla
benga.co.uk
  [ Muokkaa Wikidatassa ] [ ohje ]  
Benga (oikealta nimeltään Adegbenga Adejumo, s. 28. marraskuuta 1986 Lontoo, Yhdistynyt kuningaskunta) on brittiläinen dubstep-tuottaja. Benga oli ensimmäisiä tuottajia, jotka levyttivät dubstepia 2000-luvun alussa. Benga levyttää Tempalle ja Big Apple Recordsille. Benga muodostaa Skreamin ja Artworkin kanssa Magnetic Man -nimisen dubstep-tuotantoryhmän.
Diskografia

Skank / Dose (Big Apple Records, 2002)
The Judgement (Big Apple Records, 2003)
Benga Beats Volume 1 (Benga Beats, 2004)
Hydro (Big Apple Records, 2004)
Newstep (Benga Beats, 2006)
10 Tons Heavy (Planet µ, 2006)
Comb 60s / Killers About (Planet µ, 2006)
Invasion (Big Apple Records, 2006)
Military (Hotflush Recordings, 2006)
Spooksville / Dreamscape 24 (Immerse, 2006)
The Southside EP (Southside Dubstars, 2006)
Benga EP Volume 2 (Southside Dubstars, 2007)
Bingo (Hotflush Recordings, 2007)
Night (Tempa, 2008)
Pleasure EP (Tempa, 2008)
Rinse Mix (DJ Magazine)
Buzzin' / One Million (Tempa, 2009)
Aiheesta muualla

Viralliset sivut
Benga Myspacessa (englanniksi)
Benga Twitter -sivustolla
Bel

Bel ja BEL voivat tarkoittaa:
Bel eli 10 desibeliä, tehon suuretta
BEL, Belgian maatunnus
Bel, sukunimenä:
Frédérique Bel (s. 1975), ranskalainen näyttelijä ja ääninäyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bel”, voi hakea sivunnimihaulla, laajalla sivunnimihaulla tai tekstihaulla.
Bharuch

| Bharuch |
| --- | --- |
 Bharuchin rautatieasema.
 Bharuch
 Koordinaatit: 21°42′43″N, 72°59′35″E 
Valtio:  Intia
Osavaltio:  Gujarat
Piirikunta:  Bharuch
Väkiluku (2011):  169 007
Infobox OKVirheellinen NIMI-arvo: 
Bharuch on kaupunki Intian Gujaratin osavaltiossa. Kaupunki tunnettiin jo hyvin varhain esimerkiksi antiikin kreikkalaistenkin mainitsemana merkittävänä satamana. Vuonna 2011 sen asukasluku oli 169 007.
Maantiede

Bharuch sijaitsee Intian Gujaratin osavaltiossa Bharuchin piirikunnassa Narmadajoen varrella. Lähellä sijaitsevat Khambhatinlahti ja Arabianmeri.
Historia

Bharucha on ollut pitkään hyvin merkittävä satamakaupunki ja mainitaan jo varhaisissa lähteissä, kuten hindulaisessa eepokseessa Mahabharata. Historiallinen nimi Bharugaccha on johdettu sanskritinkielisestä nimestä bhrguksetra. Antiikin kreikkalaiset tunsivat paikan sanskritista johdetulla nimellä Βαρύγαζα (Barygaza). Sen mainitsee esimerkiksi Klaudios Ptolemaios ja maantieteellinen teos Punaisenmeren periplus (Periplus Maris Erythraei). Kaupungin ensimmäiset historiasta tunnetut hallitsijat olivat Maurya-valtakunnasta. 150-luvulta lähtien sitä hallitsivat indoskyyteistä polveutuneet Kshatrapat ja 600-luvulta lähtien Gurjarat.
Arabit alkoivat tehdä ryöstöretkiä alueelle 600-luvulla. Bharuch joutui hyökkäysten kohteeksi vuosina 636, 717 ja 770. 800-luvulla kaupunkia hallitsi Rashtrakuta-dynastia ja 900-luvulla sen valloitti Chalukya-dynastia. Vuonna 1298 kaupungin valloitti Delhin sulttaanikunta. Kaupungin hindulaisia ja jainalaisia temppelejä tuhottiin. Delhin sulttaanikunta hallitsi kaupunkia vuoteen 1396 saakka, jolloin heidän paikallinen kuvernöörinsä Muhammad Zafar Khan julisti Gujaratin sulttaanikunnan itsenäiseksi. Valta vaihtui jälleen vuonna 1572, kun suurmogulien hallitsija Akbar valloitti Gujaratin.
Kaupunki kuului vuodesta 1722 moguleista itsenäistyneeseen Hyderabadiin, jonka hallitsija Asaf Jah I teki vuonna 1736 Bharuchin kuvernööri Abd Allah Begistä itsenäisen. Bharuchin itsenäiset nawabit hallitsivat vuoteen 1772 saakka, jolloin kaupungin valtasivat britit. Britit antoivat kaupungille englanninkielisen nimen Broach. Kaupungin hallitsija vaihtui vielä useamman kerran, kunnes viimein vuonna 1803 siitä tuli kiinteä osa Itä-Intian kauppakomppanian alueita.
Talous

Nykyinen Bharuch on tunnettu kaupan ja teollisuuden keskuksena. Kaupungissa tuotetaan esimerkiksi puuvilla- ja lasituotteita, sekä väriaineita. Ympäröivällä maaseudulla tuotetaan puuvillaa, hirssiä, vehnää ja riisiä. Kaupungin satamasta viedään eri teollisuus- ja maataloustuotteita.
Väestö

Bharuchin asukasluku oli Intian vuoden 2011 väestönlaskennan mukaan 169 007. Samana vuonna kaupungin asukkaista 60,48 % oli hinduja, 37,65 % muslimeja ja 0,66 % jainalaisia. Muslimien määrä väheni etenkin Intian jaon yhteydessä vuonna 1947. Lukutaitoisuus oli 87,27 %.
Narmadan ylittävä silta.
Bharuch (Brotsch) hollantilaisen Jacob Peetersin kuvauksessa vuodelta 1690.
Hindulainen temppeli.
Balance (Van Halenin albumi)

| Balance Van Halen |
| --- | --- | --- |

Studioalbumin tiedot
 Äänitetty : 1994
 Julkaistu: 24. tammikuuta 1995
 Tuottaja(t): Bruce Fairbairn
 Tyylilaji: hard rock
 Kesto: 53.19
 Levy-yhtiö: Warner Bros. Records
Van Halenin muut julkaisut
| Live: Right Here, Right Now (1993) | Balance (1995) | The Best of Volume I (1996) |
Singlet albumilta Balance
 ”The Seventh Seal” Julkaistu: 1994  ”Don't Tell Me (What Love Can Do)” Julkaistu: 28. joulukuuta 1994  ”Can't Stop Lovin’ You” Julkaistu: 14. maaliskuuta 1995  ”Not Enough” Julkaistu: 18. heinäkuuta 1995  ”Amsterdam” Julkaistu: 1995
Balance on yhdysvaltalaisen hard rock -yhtye Van Halenin kymmenes studioalbumi. Albumin luultavasti tunnetuin ja menestynein kappale on Can't Stop Lovin' You. Toinen tunnettu kappale on "Not Enough". Albumilta julkaistiin singleinä kappaleet "Seventh Seal", "Not Enough", "Don't Tell Me (What Love Can Do)", "Can't Stop Lovin' You" ja "Amsterdam".
Balance oli viikon ajan Billboard 200 -listan ensimmäisellä sijalla. Albumi on myynyt kolminkertaista platinaa eli yli kolme miljoonaa kappaletta Yhdysvalloissa.
Kappaleet

The Seventh Seal – 5.18
Can't Stop Lovin' You – 4.07
Don't Tell Me (What Love Can Do) – 5.56
Amsterdam – 4.45
Big Fat Money – 3.57
Strung Out – 1.29
Not Enough – 5.13
Aftershock – 5.29
Doin' Time – 1.41
Baluchitherium – 4.05
Take Me Back (Deja Vu) – 4.43
Feelin' – 6.36
Crossing Over – 4.49
Listasijoitukset

Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 1995 | The Billboard 200 | 1 |
Singlet

Billboard (Pohjois-Amerikka)
| Vuosi | Single | Lista | Sijoitus |
| --- | --- | --- | --- |
| 1995 | "Amsterdam" | Mainstream Rock Tracks | 9 |
| 1995 | "Can't Stop Lovin' You" | Mainstream Rock Tracks | 2 |
| 1995 | "Can't Stop Lovin' You" | The Billboard Hot 100 | 30 |
| 1995 | "Can't Stop Lovin' You" | Top 40 Mainstream | 11 |
| 1995 | "Don't Tell Me (What Love Can Do)" | Mainstream Rock Tracks | 1 |
| 1995 | "Don't Tell Me (What Love Can Do)" | UK singles | 27 |
| 1995 | "Not Enough" | Mainstream Rock Tracks | 27 |
| 1995 | "Not Enough" | The Billboard Hot 100 | 97 |
| 1995 | "Not Enough" | Top 40 Mainstream | 39 |
| 1995 | "The Seventh Seal" | Mainstream Rock Tracks | 36 |
Kokoonpano

Sammy Hagar ‎– laulu
Eddie Van Halen ‎– kitara
Michael Anthony ‎– bassokitara
Alex Van Halen ‎– rummut
Aiheesta muualla

Balance discogs.com -sivustolla
Andrea Benvenuti

| Mitalit> Maa:   Italia.Miesten yleisurheilu.EM-kilpailut  | Mitalit> Maa:   Italia.Miesten yleisurheilu.EM-kilpailut  | Mitalit> Maa:   Italia.Miesten yleisurheilu.EM-kilpailut  | Maa:   Italia> Miesten yleisurheilu. |
| --- | --- | --- | --- |
|  Kultaa | Helsinki 1994 | 800 m |  |
Andrea Benvenuti (s. 13. joulukuuta 1969) on entinen italialainen keskimatkojen juoksija, EM-mitalisti.
Benvenuti juoksi 800 metrillä kultaa Helsingin EM-kilpailuissa 1994 juostuaan ajan 1.46,12. Samassa lajissa hän sijoittui lisäksi viidenneksi Barcelonan olympialaisissa 1992 ja kolmanneksi saman vuoden maailmancupissa.
Allerødin kunta

| Allerødin kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Pääkaupunkialue
Keskustaajama:  Lillerød
Hallinto:  
 – Pormestari:  Erik Lund
Pinta-ala:  
 – Kokonaispinta-ala:  67,4 km²
Väkiluku:  25 633
 – Väestötiheys:  380,3 as./km²
 
 www.alleroedkommune.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Allerød on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 25 633 asukasta, ja sen pinta-ala oli 67,4 neliökilometriä. Kunnan keskustaajama on nimeltään Lillerød.
Allerød sijaitsee Pohjois-Själlannissa ja kunnassa ovat Lillerødin, Lynge-Uggeløsen, Blovstrødin ja Kollerødin taajamat.
Kunta muodostettiin vuonna 1970 Lillerødin, Blovstrødin ja Lynge-Uggeløsen silloisista kunnista.
Allerød on antanut nimen Allerød-kaudelle. Suurin pronssikautinen torvilöytö (tansk. lur) on löydetty kunnan alueelta.
Kunnan läpi menee Kööpenhaminan-Hillerødin rautatie ja Allerødin asema sijaitsee Lillerødin taajamassa.
Lynge Kirke.
Aiheesta muualla

Wikimedia Commonsissa on kuvia tai muita tiedostoja aiheesta .
Allerødin kunnan kotisivut (tanskaksi)
Battlezone

| Battlezone |
| --- | --- |

Kehittäjä:  Atari, Inc.
Julkaisija:  Atari
Taiteilija:  Roger Hector
Ohjelmoija:  Ed Rotberg
Pelisarja:  Battlezone
Julkaistu:  1980
Lajityyppi:  toimintapeli, simulaatiopeli
Pelimuoto:  yksinpeli
Alusta:  kolikkopeli
Lisää peliartikkeleitaVideopelien teemasivulla
Infobox OK  : 
Oikealla on vihollisen panssarivaunu ja taustalla kaksi geometristä kappaletta. Tähtäin on keskellä ja tutka kuvan yläreunassa keskellä.
Battlezone on Atarin vuonna 1980 julkaisema kolikkopeli. Peli on ensimmäinen kolmiulotteista vektorigrafiikkaa käyttänyt videopeli. Peli on varhaisimpia ensimmäisen persoonan ammuntapelejä.
Pelaaja ohjaa omaa panssarivaunuaan tasaisessa maastossa. Tavoitteena on tuhota vihollisen panssarivaunuja, superpanssarivaunuja ja ohjuksia. Ohjaimina on kaksi ohjaussauvaa, joilla ohjataan panssarivaunun telaketjuja. Toisessa ohjaussauvassa on tulitusnappula. Maastossa on erilaisia geometrisiä kappaleita (muun muassa kuutioita ja pyramideja), joiden taakse pelaaja voi suojautua ja joihin pelaaja voi myös törmätä peruuttaessaan. Ruudun yläosassa keskellä on tutka, jossa vihollispanssarivaunujen sijainti näkyy.
Näyttö on mustavalkoinen, mutta ruudun päällä on vihreä ja yläreunassa punainen muovi.
Peli on julkaistu myös kotitietokoneille kuten Apple II ja VIC-20.
Aiheesta muualla

Battlezone Killer List of Videogamesissä (englanniksi)
Battlezone MobyGamesissa (englanniksi)
Battlezone Arcade History -sivustolla (englanniksi)
Battlezone Internet Movie Databasessa (englanniksi)